
VENDIM
Nr. 393, datë 19.6.2019

PËR LLOJET E SHËRBIMEVE STATISTIKORE QË OFRON INSTITUTI I STATISTIKAVE NDAJ TË TRETËVE KUNDREJT TARIFAVE TË PARACAKTUARA

[bookmark: _GoBack]Në mbështetje të nenit 100 të Kushtetutës dhe të pikës 2, të nenit 36, të ligjit nr. 17/2018, “Për statistikat zyrtare”, me propozimin e Kryeministrit, Këshilli i Ministrave

VENDOSI:

1. 	Llojet e shërbimeve statistikore, që ofron Instituti i Statistikave ndaj të tretëve, kundrejt tarifave të paracaktuara, janë sipas shtojcës 1, që i bashkëlidhet këtij vendimi.
2. 	Procedurat e ofrimit të shërbimeve statistikore, të parashikuara në këtë vendim, përcaktohen nga Instituti i Statistikave me rregullore të posaçme, e cila publikohet në faqen elektronike të institucionit.  
3. 	Ngarkohen Ministria e Financave dhe Ekonomisë dhe Instituti i Statistikave për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTRI
Erion Braçe

SHTOJCA 1
LLOJET E SHËRBIMEVE STATISTIKORE QË OFRON INSTITUTI I STATISTIKAVE

	Nr.
	Shërbimet statistikore që ofrohen nga Instituti i Statistikave

	1
	Përpunim informacioni i detajuar nga databazat e brendshme sipas kërkesës së përdoruesit 

	2
	Publikime të dedikuara për grupe të caktuara interesi 

	3
	Vrojtime të plota ose procese të tyre





